**ՀԻՄՆԱՎՈՐՈՒՄ**

«ԱԲՈՎՅԱՆ ՀԱՄԱՅՆՔԻ ԲԱԼԱՀՈՎԻՏ ԳՅՈՒՂԻ ԿԱՐՄԻՐ ԲԱՆԱԿԱՅԻՆՆԵՐԻ 6-ՐԴ ՓՈՂՈՑԻ 10/2 ՀԱՍՑԵՈՒՄ ԳՏՆՎՈՂ 07-018-0101-0110 ԿԱԴԱՍՏՐԱՅԻՆ ԾԱԾԿԱԳՐՈՒՄ 0.02025 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան hամայնքի Բալահովիտ գյուղի Կարմիր բանակայինների 6-րդ փողոցի 10/2 հասցեում գտնվող «ՄԱՆՈՒԿՅԱՆ ԿՈՆՅԱԿԻ ԳՈՐԾԱՐԱՆ» ՍՊ ընկերությանը պատկանող (հիմք ՝ 2023 թվականի ապրիլի 12-ի N 04052023-07-0170 վկայական) 07-018-0101-0110 կադաստրային ծածկագրում 2.489351 հեկտար մակերեսով հողամասից 1.678543 հեկտար մակերեսով հողամասը հանդիսանում է գյուղատնտեսական նպատակային նշանակության (հողատեսքը՝ 0.43528 հեկտար մակերեսով վարելահող, 1.122243 հեկտար մակերեսով կորիզավոր պտղատու այգի, 0.120910 հեկտար մակերեսով այլ հողատեսք), իսկ 0.810808 հեկտար մակերեսով հողամասը՝ արդյունաբերության, ընդերքօգտագործման և այլ արտադրական նշանակության օբյեկտների հողերի (գործառնական նշանակությունը` գյուղատնտեսական արտադրական օբյեկտների):   
Սեփականատերը ներկայացրել է հայտ՝ 0.02025 հեկտար մակերեսով հողամասի (1.122243 հեկտար մակերեսով կորիզավոր պտղատու այգուց՝ 0.0140 հեկտար և 0.120910 հեկտար մակերեսով այլ հողատեսքից՝ 0.00625 հեկտար մակերեսով հողամաս) նպատակային նշանակության փոփոխությունը փոփոխելու արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների՝ մրգերի և բանջարեղենի մշակման և պահածոյացման տնտեսություն կառուցելու համար։   
 Սույն գործառույթն իրականացնելու համար առաջանում է հողամասի նպատակային նշանակության փոփոխության անհրաժեշտություն՝ համաձայն Հայաստանի Հանրապետության Հողային օրենսգրքի 7-րդ հոդվածի 9-րդ և 15-րդ մասերի։ Համաձայն Հայաստանի Հանրապետության Հողային օրենսգրքի 7-րդ հոդվածի 15-րդ մասի ջերմոցային, անասնապահական, թռչնաբուծական, պտուղ-բանջարեղենի սառնարանային պահպանության, գյուղատնտեսական արտադրանք վերամշակող տնտեսությունների, ոռոգման նպատակով մինչև 100 հազար խորանարդ մետր ծավալով ջրավազանների կամ ձկնաբուծական արհեստական լճակների կառուցման համար նախատեսվող հողամասի նպատակային նշանակությունը, բացառությամբ հատուկ պահպանվող տարածքների, փոփոխված է համարվում պարզեցված կարգով միայն սեփականատիրոջ հայտի համաձայն համայնքի ավագանու կողմից այդ հողամասի նպատակային նշանակությունը փոխելու և համայնքի ղեկավարի կողմից տվյալ հողամասի ճարտարապետահատակագծային առաջադրանքը տրամադրելու մասին սահմանված կարգով կայացված որոշումներն ուժի մեջ մտնելուց և հողամասի նկատմամբ փոխված նպատակային նշանակությամբ իրավունքները պետական գրանցում ստանալուց հետո, որոնք արտացոլվում են հողային ֆոնդի ընթացիկ հաշվառման տվյալներում և ամենամյա հողային հաշվեկշիռներում:

Հաշվի առնելով վերոնշյալն՝ առաջարկվում է հողամասի նպատակային նշանակությունը փոփոխել արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների`  մրգերի և բանջարեղենի մշակման և պահածոյացման տնտեսություն կառուցելու նպատակով։

Որոշման նախագծի ընդունման դեպքում առաջանում է համայնքի ղեկավարի կողմից տվյալ հողամասի ճարտարապետահատակագծային առաջադրանք տրամադրելու մասին որոշում կայացնելու անհրաժեշտություն:

Հողամասի նպատակային նշանակության փոփոխության ժամանակ Հայաստանի Հանրապետության Հողային օրենսգրքի 7-րդ հոդվածի 9-րդ մասի համաձայն՝ նույն հոդվածի 8-րդ մասով սահմանված կադաստրային արժեքների տարբերության վճարման պահանջ չի առաջանում։

«Աբովյան համայնքի Բալահովիտ գյուղի Կարմիր բանակայինների 6-րդ փողոցի 10/2 հասցեում գտնվող 07-018-0101-0110 կադաստրային ծածկագրում 0.02025 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի ծախսերում փոփոխություներ չեն առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**